als_Latn dik_Latn sag_Latn
Memaliaj arrin të fitojë në derbin mes fqinjësh ndaj Përmetit. Një gol i Bilajt në pjesën e dytë i ka dhënë 3- pikëshin memaljotëve që vazhdojnë të renditen në vendin e 3-të në klasifikim dhe qëndrojnë në luftën për t’u ngjitur në Kategorinë e Parë.
Një sfidë ku nuk mungon loja e fortë nga të dyja skuadrat dhe këtë e tregojnë edhe tre kartonët e kuq, dy për vendësit dhe një për miqtë.
Ndeshja
Loja nis mjaft e shpejtë për miqtë ku në minutën e 12-të Bilaj jep një top të gjatë për Aliajn dhe portieri përmetar Xhako në dyluftim shpejtësie me sulmuesin mik e prek topin me dorë jashtë zonës.
Gjyqtari Stefi jep goditje dënimi dhe ndëshkon portierin Xhako me karton të kuq si lojtari i fundit. Vendësit protestojnë për rreth pesë minuta pasi përmetarët nuk kanë portier rezervë. Situata qetësohet dhe në këtë mënyrë hyn në portë mbrojtësi Zaimi. Për më shumë se 75 minuta, vendësit luajnë me një mbrojtës në portë.
Pjesa e parë mbyllet me shumë raste për miqtë, por që nuk arrijnë të finalizojnë. Në pjesën e dytë, falë epërsisë numerike, miqtë krijojnë volum loje dhe në të 60-ën do të vijë goli për ta. Nga goditja e këndit është Shehu që kroson në zonë dhe aty Bilaj godet me kokë duke kaluar Memaliajn në avantazh. Pas këtij momenti, loja ashpërsohet dhe miqtë shpërdorojnë. Ndërkaq, mbrojtësi Zaimi që dje bëri rolin e portierit për Përmetin e shpëton portën e tij në 2-3 raste.
Përmeti-Memaliaj 0-1
GOLI: Bilaj 60′
PËRMETI: Xhako, Metushi,Plugu, Mihali, Zaimi, Sadikaj,Duro, Shële, Sakollari, Petro(Kuro 80′), Merko.
Trajner: B.Hajredini.
MEMALIAJ: Mustafaj,Hoxha, Sako, Çaushi,Skënderaj (Gashi 46′),K.Shehu (Halo 75′), Mema,Bilaj, Jaupi, Aliaj, Lika.
Trajner: A.Zhupa
KARTONË TË VERDHË: Zaimi13′, Skënderaj 20′, Plugu 30′,Hoxha 62′, Mihali 70′
Kartonë të kuq: Xhako 12′,Gashi 85′, Mihali 85′
GJYQTARË: A.Stefi,M.Llukmani, T.Kasaj (Vlorë)
VËZHGUES: Ziso Jovani (Fier)
DELEGAT: Shkëlqim Aliu(Delvinë)
als_Latn als_Latn als_Latn als_Latn als_Latn als_Latn epo_Latn swh_Latn luo_Latn hrv_Latn epo_Latn gla_Latn gla_Latn gla_Latn als_Latn als_Latn mlt_Latn